CVL22-5086-53 Crop.jpg [ 51.26 KiB | Viewed 1425 times ]
CVL.jpg [ 18.5 KiB | Viewed 1024 times ]
Users browsing this forum: Google [Bot], Speedydan and 5 guests Assemblies: locating, binding and deploying - CodeProject 12,751,993 members (29,496 online)
JPandya9-Nov-07 10:05 Good Work JP Last Visit: 31-Dec-99 19:00 Last Update: 21-Feb-17 13:24Refresh1 Rachel Jafta het die grade MEcon en PhD verwerf en is ’n professor in ekonomie aan die Universiteit Stellenbosch. Sy is ’n direkteur van Naspers en Econex en voorsitter van die Kaapstad Karnavaltrust. Sy het in 2003 as ’n direkteur by Naspers aangesluit en is in 2007 as ’n direkteur van Media24 aangestel. Sy is ’n lid van die Suid-Afrikaanse Ekonomievereniging en dien in die bestuurskomitee van die Buro vir Ekonomiese Ondersoek by die Universiteit Stellenbosch. Sy is sedert April 2013 voorsitter van Media24 se direksie. Sy dien sedert 2015 in die internasionale adviesraad van Fondação Dom Cabral se sakeskool in Brasilië.
Ishmet Davidson se kwalifikasies sluit ’n graad in handelswetenskappe sowel as ’n MBA van die Edinburgh-sakeskool by Skotland se Heriot Watt-universiteit in. Hy het 16 jaar ervaring in die mediabedryf en het in 2012 by Media24 aangesluit as hoof van gemeenskapskoerante. Hy is in 2014 as hoof van die nuusafdeling aangestel, waarna die mediaverspreidingsmaatskappy On the Dot en Media24 se tydskrifafdeling by sy verantwoordelikhede gevoeg is. Hy is in Oktober 2018 as uitvoerende hoof van Media24 aangestel.
Trevor Petersen is ’n geoktrooieerde rekenmeester met meer as 30 jaar se ondervinding. Hy het die graad BComHons (fi nansiële bestuur) aan die Universiteit van Kaapstad verwerf. Hy was ’n uitvoerende vennoot by PricewaterhouseCoopers Geïnk. en dien tans in die raad van Mediclinic International plc.
Jo-Ann Held (née Strauss) het die graad BComRegte aan die Universiteit Stellenbosch verwerf. Sy is ’n media-entrepreneur wat 17 jaar reeds TV-programme en aanlynmedia-bedrywighede aanbied en vervaardig. Sy is ’n welwillendheidsambassadeur vir Unicef en dien in die direksies van Partnership Investments, die adviesraad van die Universiteit Stellenbosch se sakeskool, Village and Life en M&C Saatchi Abel.
Koos Bekker het die span gelei wat die betaaltelevisie-onderneming M-Net/MultiChoice in 1985 gestig het en was ook ’n stigter van die selfoongroep MTN. Koos het die MIH-groep in sy internasionale uitbreiding en toetrede tot die internet aangevoer tot in 1997, toe hy uitvoerende hoof van Naspers word. Hy het in 2014 uitgetree. Hy dien in die direksies van maatskappye in die wyer groep. In 2015 het hy nie-uitvoerende voorsitter van Naspers geword. Sy akademiese kwalifi kasies sluit BAHons en ’n eredoktorsgraad in handel van die Universiteit Stellenbosch, LLB van die Universiteit van die Witwatersrand en MBA van die Columbia-universiteit in New York in.
Mobasheer Patel het ’n B.Com-graad aan die Universiteit van die Witwatersrand behaal, en ’n B.Com.Hons. en ’n hoër diploma in ouditkunde aan die Universiteit van Johannesburg. Hy het by Old Mutual Korporatiewe Finansies aangesluit nadat hy sy leerkontrak voltooi het, waar hy uiteindelik die senior bestuurder van Korporatiewe Finansies was. Hy het in 2001 as geoktrooieerde rekenmeester gekwalifiseer en was onder die toptien studente van daardie jaar. Hy het verskeie senior- en direksieposte by Old Mutual beklee, ook as HFB van Old Mutual Welvaartsbestuur & Beleggings. Mobasheer is in September 2018 as HFB van Media24 aangestel.
Esmaré Weideman het die grade BCom en BJoernalistiekHons (albei cum laude) aan die Universiteit Stellenbosch verwerf. Sy het meer as 25 jaar se ervaring as joernalis, politieke beriggewer en redakteur. Sy was hoofredakteur van Media24 se vlagskip-weekblaaie Huisgenoot, YOU en DRUM voordat sy in 2011 as uitvoerende hoof van Media24 aangestel is. Sy het hierdie pos beklee tot sy in September 2018 afgetree het. Esmaré het weer op 1 April 2019 by Media24 aangesluit as nie-uitvoerende direkteur.
Khomotso Ramasela het ’n BRations (soos BCompt destyds bekendgestaan het) van die Universiteit van Limpopo, BCompt (Hons) van Unisa en Hoër Diploma in Belastingwetgewing van die Universiteit van die Witwatersrand. Sy is ’n geoktrooieerde rekenmeester met meer as 20 jaar se ondervinding en ’n lid van die Onafhanklike Regulatoriese Raad vir Ouditeure, Suid-Afrikaanse Instituut vir Geoktrooieerde Rekenmeesters en Instituut van Direkteure in Suider-Afrika. Sy was ’n direkteur van verskeie genoteerde en privaat maatskappye, en het in die myn- en finansiële dienstebedryf gewerk vir onder meer Standard Korporatiewe en Aksepbank, Absa Bank en Gensec Bank.